Iveki.

Akuko nto isikolise njengokoyiswa kuka Hon. W. Ayliff e Bhofolo kuba lomfo ka Elefu ube libetyebetye elingenamsebenzi e Palamente. Ubefanelana esibona isono sika Sprigg anele nkuteta ngomlomo k

odwa mhla atetileyo, kuti kwakutiwa mabapakamise izandla abasicasileyo eso senzo angapakamisi; aze apakamise nabaxhasi baso. Kute kwakufika olodaba simi pandle sasesi- ngena endlwini sivuma u *Te Deum laudamus.*

Ngolwesi-Ne oludluleyo u William uli- ndiselwe i Jaji yi Mantyi u Mr. Dick kutiwa ubulele inja ka Mr. Fraser obeke eyinkosi yake ngapambili eyibulala ngokuqutywa lulu, nya nokunga kungatiwa ibulewe sicaku esise- ndaweni yake.

Kuke kwako ulure lokuba u Lady Brand nmhlolokazi wenkosi yama-Bhulu ase Bloemfontein ubhubhile.

U Mr. P. W. Michau unobhala womanya- no oluzimisele ukutshabalalisa nge tyefu izilo zasendle nkupe isaziso sokuba ngalo. mnyaka kubulewe imfene ezi 432; impungntye 149; ingada 79; amahlosi 8; ingwe 8 ontlo- yiya 11.

Liti ipepa lase Rantini kugqite e Lady­smith ukuya e Barberton nase Johannesberg inqwelo ezimakulu matatu anamashumi matandatu anantlanu kwisituba seveki ezintatu.

Etshowe umbane ubete ijoni lilele ententeni.

Ematyaleni abantsundu e Natal, ondiya- lwa aba 17 badliwe £75 emnye, okanye iminyaka emitatu entolongweni; abahlanu badliwa £5 emnye, okanye iminyaka emibini ye ntolongo, bagwetywe Dgu Mr. Justice Shepstone.

Amanani evoti yase Dayimani esiwa fumene emva kokuba silishicilele eleveki edluleyo ipepa alike nezokuba u Mr. Lord akapumelelanga ugqweswe ngesitandatu ngu Mr. O’Leary ofunga ngo Sprigg.

Kuvakala ukuba u Sir G. Sprigg libetele kakulu ixwele lake ebelirunekile.

I Almanak ye *Mvo* yonyaka ozayo seyi qaliwe ukulungiselelwa ukuze ipume eku- qaleni kuka January, abangengabo abamkeli be *Mvo* beyifuna i Almanak maba ngene kuyo lenyanga nalizayo ukuze bayifumane.

U Mr. Griffith abhalele kwipepa lase Mtata ekanyeza inteto yokuba ungowecala lika Sprigg njengoko bekutsho umbhaleli we *Watchman;* uti wati e Gala uya kumxasa u Sprigg ngalo lonke ixesha esaquba ngemiteto elungileyo.

Efikile ekaya u Mr. Bertie W. Makaula abantu bamangalisiwe kakulu kukuti selese Ngilani angake aye kubona Inkosazana u Vitoliya.

SlYAVUYA ukuti u Mr. Blakeway imantyi yase Mqanduli uyacaca.

Kudliwe abantu ababini bakwa Mdushane yimantyi yalapa ngeveki edluleyo ngokusuke bale ukuya kuguqula ibhokwe kwakufika umhloli webhula u Mr. Klettles.

Kubanjwe u Mays e Kimberley obeke enguntaminani welozwe kutiwa nguye opange isiquma se dayimani zika Mr. Chivers.

Kunyulo lwase Komani kupumelele u Folosi no Du Plessis, u Mr. James Pelem umke nabantu abangapezu kwe kulu waya kungena nabo ku Folosi.

Kuko umfana womntu omnyama ozidubule entloko nge pistoli ngengozi e Barberton, wafa.

Kunyulo lwe Siqingata sase Kapa kupu­melele u Dr. Smuts no Mr. Innes, abahlobo bobabini; bekungati kutshone u Innes ibe javujavu nalevoti sizibulala ngayo kweli lizwe. Uyakuvuya wonke umzi ontsundu.

Pakati kwenteto ayenzo ngolwesi-Ne olugqitileyo endlwini yamatyala u Nkanunu Tshambuluka ute ukuba ubengapumelelanga ngenxa yevoti yabantu abamnyama bekuyakuhla enye into, efana nokubhushu- liswa knka Mjuza kweli lizwe. Kubonakala ukuba kuko imizi yabantu abatile yabamca- sileyo ebiyakutshiswa.

Ngolwesi-Ne oludluleyo abaxasi baka Tshambuluka beza e Ofisini nengcawa ebomvu beti baza kuyibhasela u Mr. Warren kuba enyulwe yi voti ye Blanket. Akabangako ke u Mr. Warren leyo ngcawa yase iposwa pezu kuka Mr. George Hay, u Mhleli we *Cape Mercury,* engakwicala labantsundu. Usuke oka Hay wayinika iqaba, alalibala itamsanqa lalo.

Liti ipepa lase Kimberley umlilo we palatini ucima msinya wakugalelwa ubisi.

Ngom.Gqibelo odluleyo efandesini ama- falanikazi enkomo anyisayo arolelwe £8 ne £9, amahashe aqala ku £2 5s apela ku £5 inkabi £2 zapela ku £4 10s amatokazi amahle £5 5s apela ku £7 10s, imazi ezinganyisiyo £3 4s zipela ku £3 18s.

Lento iyinyama iyatyiwa emlungwini ; e Johannesberg kute kwakubalwa kwafumaneka ukuba ngenyanga enye kuxhelwa amakulu asixenxe enkabi, namawaka amane egusha. Malibe labona lento ixego elitile lase Peuleni elavakala lisiti ngomnye umhla Myekeni umlungu akasoze oyiswe, andiza- nge ndiwubone umzi oxhela nange Cawa.”

Sekuvakele ngokumhlope ukuba u Dr. Egan no Mr. Hughes bazimisele ukungena elugqatsweni lwe voti yoku nyula ummeli oza kutabata indawo eshiywe ngu Nkanunu Tshambuluka endlwini ye ngwevu e Pala- mente.

Kuvakala ukuba yoti yakudibana i Pala- mente iqela ebe lifuda lipetwe ngu Sir T. C. Scanlen liya kukokelwa ngu Hon. J. W. Sauer. U Sir T. Scanlen kutiwa akapapame ngokwaneleyo ukubangula iziposo zo Sprigg entweni zombuso.

I Jaji e Kapa igwebe abelungu ababini nomlungukazi wamnye ngokutwala abantwana babanye abantu baye kube ndisela kuma fokotshela ase Dayimani; bazuza imali ngaleyo hambara, namhla bazuze umnyaka entolongweni ibhatala yemisebenzi yabo.

Emva kosuku lwe 10 ku December aku- sokubako loliwe uya kufika noya kusuka e Rini ngomhla we Cawa ; kanjako akusokubako posi iya kufika neya kusuka e Rini nge Cawa, nebifuda isiza e Qonce nge Sabata iya kupela.

Imantyi yase Somerset East iteta ityala lika Jack Jonas wase Zuurberg obulele umfazi wake ngenduku wamrwitsba nge stropu e Biesjes Fontein ngokusuke umfazi arexeze nencolobela yomfana we Bhulu.

I Ranti ngumhlaba wezi manga, u Mr. Rose uhamba esenza intlanganiso elesa ingxoxo kuzo eziteta nge zulu ne sihoko, etelekisa Umdali no dwebile, aze aqukumbele ngeliti yena ukolwa ngu Satana. Kunconywa ukuba masikizi kwenteto sake.

Pendula lombuzo :—Ngaleveki idluleyo kwangena umutu evenkileni ka Mr. Strachan watenga izihlangu ngeshumi elinantandatu, wakupa iponti ebomvu, akabinatshintshi u Strachan, watuma umntana waya kuyitshintsha e hoteleni, wambuyisela isheleni ezine umtengi. Ute selemkile nezihlangu lomntu wafika umnini hotele esiti lento asiyoponti ngumfanekiso buyisa imali yam, okunene wambuyisela. Udleke malinina u Mr. Strachan ? Pendula mfondini!

Ingako ke kanye indleko yomntu ongayam- kiliyo *Imvo* otembe ukuhamba eyiboleka, nokuyibhaqa.

U Rev. Chancellor Espin, Intloko ye St. Andrews College, Erini, ubuyile pesheya.

Amatyala Amakulu ase Kapa, anesaziso kwi Mvo Zabantsundu zanamhla ngoku- guqulwa kwegama kwisiqiniselo somhlaba olilifa lentsapo yomfi u Mahonga wase Macibini, kwela Batembu.

Intsula-buso liyezana elidla ngokutanji- swa ebusweni ngumntu ofuna amatamsanqa ezintweni, litandwa ngokukodwa zintombi. Ngase Kapa bekuko ityendyana elihamba lisidla inkuku, liti lifuna intombi efezekileyo—ibentle, inganqini, ingatyebi ngokugqitileyo, ingabi poni, ingabi nde ngokugqitileyo. Kwada kwako ntokazi elide laqela kakulu kowayo, yaye ibihletywa zezinye kusitiwa izityikila kunene nge ntsula-buso. Suka umfana wayiyeka wafilisha yimbi, yeka, yakala esomntu ofileyo ukupulukwa yintlaka seyise mlonyeni.

Ucingo oluvela e Vienna luti izityudeni ezibini ezifunda kwisikolo esikulu selozwe bezihamba esitalatweni zabonwa zisima zikangelana kwahlokoma izitonga ezibini, kanti ziyadubulana. Kucingelwa isizatu sokuba babulalane ababantu zingxakeko zokuswela imali. Asinto yakonto ukufa kumlungu.

Maninzi amawetu avuye kakulu akuva ukuba u Mr. Innes upumelele elugqatsweni lwevoti ye Siqingata sase Kapa, kuba kulapo azibeke kona intonga. Udanile owatunga impi yase Ngqushwa neyase Dikeni imilomo.

U Lobengula i Nkosi yela Madebele kuvakala ukuba ayivani kanye nesizwe sayo ngalento yokungena kangaka kwabe Lungu emhlabeni wayo ngati bafun’ ukuwutimba. Amatsha-ntliziyo seleke ati mabagxotwe bonke bawezwe umda. Ikakulu koyikwa ama-Bbulu kuba Inkosazana yona ingafanelana iwatabatele kuyo ibe lipiko lokubakusela kodwa ayingewatimbi.

E Amelika kwimingxuma yase Pittsburg kwisiqingata sase Kansas kugqabuke umlilo kwafa into eninzi yabantu. Kusafunyenwe 96 izidumba kwakunqikwa, kucingwa ukuba nga 40 angekaveli.

Asikolwa ukuba u Mr. A. Solilo ngewa- yenzayo ingoma yake eti “ Kusakusihlwa ” ukuba wayeyicingile indlela elingasetyenziswa ngayo lulutsha. Besiyipulapula izolo elinye ivunywa imana ukuleswa ngabafana nentombazana, ivesi yokuqala iti “ Ndazalwa ndahlala,” “ Ndihlel’ esonweni “ Ndahlala ndihleli,” “ Ndihlel’ esonweni.” Ivesi zenzi- wa ninzi ngokupindiweyo kuba kutatwa imigca ibe mibini, uze owesitatu nowesine ibe ngu “ Ndohlala ndihleli,” “ Ndihlel’ esonweni.” Zijikwe kunene nezinye ivesi njengokuti “ Ndafund’ Enxukwebe,” “Ndihlel’ esonweni ” njalo-njalo “ Ndabanjwa Engqushwa ” " Ndabanjw’ esonweni ” njalo- njalo.

Ivoti yase Bhofolo imi ngoluhlobo :—Mr. Laing 605, Mr. Hutton 506, Mr Ayliff 380, Mr. Dreyer 169. Siyawancoma amawetu akulomandla ngomsebenzi awenzileyo woku- qetula u Elefu ne Bhulu.

Igwangqa elisebenza uloliwe elingu Blewitt, lite xa libe lilinga ukucancata pezu kwenqwelo zika loliwe xa abalekayo latyibilika ngapaya kwe Molteno, lawa pakati kwazo, lashunqulwa umlenze yitreni. Kubonakele ukuba imilenze ishunqulwe yomibini ute kodwa wabhubha kwalomini.

Indwendwe ze “ Kaya ” e Komani, Messrs. Dikweni, Qata, A. Tabata, C. Matsolo, Olifant, Zoloza, Ntame, Sitinga, Qumba, Bebeza, Cebetsha, Tantsi, Dondolo, Msikinya, Kalipa (2), Makasi (2), Pelem, Jubeju, Somtunzi, Mba, Kosana, Sishuba (2), Chief Xayimpi, Mandindi, Waaiboom, D. Matsolo, Sifuba, Makohliso, Ntabalala, Meyile (2), George, Daniel (2), Tele, Dyas, Malakani, Hokwana, Mohono, Philip, Skeletn, No­vember, Mbangela, Mpila, Daman, Tengo- Jabavu, Figilan, Mavi, Rev. B. S. Dlepu, Mesdames Tabata, Gogela, Sifuba, Mba- mbani, Misses Dlambula, Jubeju (2), Tantsi, Figilan.

Ixego u Magala (Mr. W. McGlashan) wase Dikeni ubhubhe ngolwesi-Tatu lweveki egqitileyo.

Ilanga litwel’ amehlo. Sezifunwa ingqo- lowa zokuqala.

Umbulelo ka Mr. Solomon no Mr. Warren kumzi obavotileyo ukwi Mvo Zabantsundu zanamhla.

IMVO ZABANTSUNDU

NGOLWESI-NE, NOV. 22, 1888.

UKONAKALA KWE VOTI E KOMANI.

Y

ADEMESHEKA enkulu ku-  
nene ivoti yabantsundu

abamele Ikomani. Ayibanga nako  
nokutumela indoda enye Ebandla  
ongati umzi ubeke kuyo intonga.  
’Mbangi yoku kukuba aba bantu  
bamnyama beli lizwe kubonakala  
ukuba babetwe ngesohlwayo soku-  
ngavani, esesibachite, nesisaya ku-  
bachita.

Intlanganiso yamahlelo abantsu-  
ndu alunge e Queenstown nge-  
zombuso, eyayi kulowo mzi ngo  
26 October, yayigqibe kwelokuba  
uze wonke umzi ontsundu uvote u  
Mr. Rogers no Mr. Hellier mhla  
kuvotwayo. Uluvo luka Mr. Ro-  
gers entweni zombuso lolu kanye  
analo ontsundu onyanisayo; waye  
enjalo nje eya kusengela kubu  
Rulumeni obunomoya omhle nga-  
kontsundu ebandla e Kapa—obo  
Sauer no Innes Waneliswe ngu-  
ye ke umzi wonke. Kute kuba  
amadoda amhlope, amvo zizezobu-  
hlobo nakulomzi wakowetu awana-  
kaya pakati kwamawabo, kwabona-  
kala ukuba akanabantu baninzi  
bebala lake bamfunayo u Mr.  
Rogers. Kunjalo nje ivoti yama  
Ngesi yaye iku 1000, eyama Bhulu  
500, eyamawetu 1000. Oko kukuti  
ivoti yamagwangqa yodwa i 1500.  
Kucace kwalapo ukuba singumkosi  
omncinane tina sintsundu ekuya  
kufuneka silwe ngeqinga. Iqinga  
lifunyenwe. Kufunyenwe ukuba  
u Folosi ufunwa ngama Ngesi  
nangama Bhulu, ngokoke ivoti  
enye yeli 1500 iyeka Folosi,  
into change ukuba kungabiko  
matanda ngokwake ukupumelela.  
Kubonakele ukuba ivoti yesibini  
yamagwangqa iya kukolisa ukulu-  
nga no Dyuplusi (Ibhulu) kwano  
Hiliya (um-SCANLEN-SPRIGG) aze  
u Rogers afumane injwila nje ko-  
dwa, into naye angefeze nto ngazo.  
Ekute ke nakubeni kufumaneke  
kuyindawo yomzi ontsundu uku-  
xhasa um-ScANLEN u Mr. Rogers  
ngevoti ezi 1000 zawo, kwabonaka-  
la ukuba makunxulwe u Hiliya  
oya kuba luncedo ukuba akubanga-  
ko tuba ku Rogers, yaye into  
anxulelwa yona u Hiliya, noko  
ebengawuxhoraka emxhelweni um-  
zi, ikukuba aze anqande ukuba  
Ibhulu u Dyuplusi lingangeni.  
Uvumelene kweli cebo umzi, kanti  
lomvumelwano yeyexeshana kodwa.  
Kusuke kuti sekusele intsuku ezi-  
mbini kuvotwe, liqetulwe icebo  
lentloko ezininzi ezaziyiqonda into  
eziyenzayo entlanganisweni yo 26  
October. Kume elokuba makuta-  
tyatwe u Rogers yedwa ; abe oka  
Pelem ngase Glen Grey esenza  
eyake into yedwa, ewurwebela ku  
Folosi isigwinta sawo umzi wase  
Batenjini. Isuke yonke lento idubule  
ekubeni angapumeleli u Rogers,  
angapumeleli u Heliya, kungene i  
Bhulu u Pulusi kwisihlalo sesibini.  
Amanani apambi kwetu alata mhlope  
ukuba umzi ontsundu ubumnike  
ivoti yawo yesibini u Heliya  
nga etsho ngapaya kwe Bhulu, laza  
alangena kwindawo elinokuti kuyo  
lisenzele ulonakalo njengokuba  
beselike lenjenjalo: kuba ngu  
Dyuplusi lo owahlabela impango  
mhlaba yase Glen Grey, ikwa ngu  
Dyuplusi owaye senza konke  
ukuhluta levoti ikoyo e Glen Grey,  
ite kanti ikolo ukumncedisa ukuba  
angene kapukapu e Palamente.  
Imvo Zabantsundu zaziyaleze  
ngokubukali kumzi wase Hewu  
nowase Batenjini ukuba ufumbate  
u Rogers, kuba esilungele, no  
Heliya njengongenaninani kuno  
Pulusi. Zazisitsho kukuba zazi  
sazi ukuba u Rojas akanaqela ku-  
mawabo, waye enalo u Heliya.  
Lonto yayiya kusinceda ngokuti  
ukuba asipumeleli no Rogers  
ngawetu amaqela sipumelele no

Heliya ngobuqela obudibene no- babamhlope. Ayisizanga luto ke ivoti — engakanani yona ! —yamawetu ngokusuke sizekazekane namacebo amaninzi. Au! yo! Hai ukungavani! Hai ukungazani !

UVOTO LWESIBINI.

UMZI omele i Qonce, i Monti,  
u Komani, i Dodoloro, i

Bhekesdorp, i Alvani, i Herschel,  
elase Mbo, elase Batenjini, nela  
Mamfengu, usamelwe kuvota. Zo-  
nke ezi zitili ziza kubehle zicelwe  
ukuba zinyule ilungu libe linye  
lokuya kwisihlalo apa kwi Nkundla  
yesibini e Kapa asishiyileyo u  
Nkanunu Tshambuluka, ukuze aze  
kuvotwa apa e Qonce evotelwa  
Inkundla yokuqala. Kuba kaloku  
zimbini inkundla ze Palamente e  
Kapa.

Sihlaba umkosi kuse 1ixesha ke  
ukuba amawetu angaba voti kwezi  
ndawo abe ezilungiselela oluvoto  
lwesibini ngokuti amane exoxa  
ngalo ukuze lungawabhaqi.

Iqela elitile labamhlope base  
Qonce liti masitatyatwe ngu Dr.  
Egan eso sihlalo. U Dr. Egan leli-  
nene abenga angahamba nalo uku-  
ya e Palamente u Nkanunu, ukuya  
kumela Iqonce : kugxotwe o Mr.  
Warren no Mr. Solomon kuleyo  
nkundla. Kambe akapumelelanga  
kumnyadala wase Qonce. U Dr.  
Egan untonye no Nkanunu lowo.

Wambi amagama akankanyelwa  
ukungena elugqatsweni ngawo Mr.  
T. Bailey wase Komani ozimvo  
singekazazi entweni zombuso ; kwa  
no Mr. Geo. Gray ifama e Gqunube  
ongowe Mbumba yama Bhulu.

Kwakona kuko u Mr. E. Hughes  
(u Yuzi) obefudula ese Kubusi,  
oyifamana kwi Sitili sase Bekesdorp  
ngoku. U Mr Hughes wayeke  
walilungu le Palamente. Linene  
elidume ngomoya opolileyo ngakwa-  
bantsundu, njengokuba esitsho onke  
amawetu amaziyo. Apa Eqonce  
ungafika besiti sagqibela ngo Yuzi  
no Aluveni ukunyula abantu  
esasanelisiwe ngabo.

Singa umzi wakowetu ose Mbo,  
nose Gqili, nose Batenjini, nokwela  
Mamfengu, nomele i Qonce ne  
Monti ungaqonda ngokumhlope  
ukuba oluvoto luzakubako luzakuba  
lolwezo ziqingata zonke sizikanka-  
nyileyo. Maube ufakana intloko  
ke umzi uzama imvisiswano, ni-  
lumkele amatengwa anganiduba-  
dubi.

Amanqaku.

Imbulu namhla ivela ngamabala ayo. Kwinteto yake u Nkanunu ayenze mlila- na kwaxelwa impumelelo zolunyulo lwabo e Qonce. Wati xa abulela amakowabo:—Namhla aze angabuye afumane axwarwe ngo July ozayo aze akangelwe ukuba amagama abhalwe encwadini yo mbuso. Utsho wati, kuko iwaka elinamakulu amatatu kupela ngoku ekubeni ngapambi ko Tung’-umlomo bebengamawaka amabini akwanamakulu akwamatatu. Iwaka lonke aliwangenisanga amagama pofu linamalungelo lonke. Ngulowa ke ubesiti xa atetelela u Tung’-umlomo usike ngamfaninye kwanakubelungu utshecile. Utsho umfo omkulu ati, ama Xhosa angenalungelo aseyintapane, atsho alate kwa Mabandla, apo ati ngumfundisi yedwa ne nkosi yeso abanemfanelo. Ibikade ixela *Imvo* yona, isiti awenzelwe belungu lomteto, ngowemidaka. Lalilinye izwi letu lisiti makubhenwe, sahlukana ngenkundla yodwa. “ Iwadle kade awenkonazana.” Sasikade siraniswa ngumsila wenteto zomduna ezipokeleyo xa akumawabo.

Kusekutsha noko ukuba abantsundu abavotele u Tshambuluka bangatakazela kuba amadinga, okubonisa ingqoboko yake, aboyisileyo akakabonwa mntu. Ixa lokuteta lidlule kuye kulindelwe izenzo, ezinokusenza nati tina mpi ingamvotelanga siti kakade ngomso siyakuvotela u Tshambuluka yedwa. Sesifundile tina ukuba singavuyeli amadinga kubafo esingabazelento.

IVOTI EYONAKELEYO E KOMANI.

Sifumene lenteto eyakudala usizi kumzi ontsundu:—“Soyisiwe ngama-Sprigg na- ma-Bhulu. Kuqala siyasolwa ukuba simlahlile u Hellier. Imbangi yokuba u Hellier alahlwe kokubini ukuteta kwake e Hewu akwanelisanga. Mhla wokugqi- bela ewayeye no Frost wazimisa kwangakwa Sprigg. I Hewu ke lelona line voti eninzi 517. Kubonakele ku- yakubako ukwahlukana okukulu ukuba i Hewu asiliveli ngo Hellier, kanti sasesiko ngase Glengrey ngo Pelem, u Pelem wemka ne 103 votes e Glengrey ezaya ku Frost. Ekute njengokuba u Rogers eshiywe izolo nge 70 votes ngu Duplessis kwamhlope ukuba ngeyengene ukuba u Pelem wayesebenze kunye nati. Omnye umangaliso kukuti e Hewu kwi 517 votes kubonakele 266 votes kupela, ukuba ezinye zipina ke? Enye indawo zininzi ivoti ezifunyenwe ngu Hellier ku- bantsundu—kusekuhleni ukuba ebenga- sokuqabela e Bulwini—kuba ama Ngesi

nama-Bulu adibene ngo Frost no Du­plessis. Ibe liqela lama-Wesile lodwa kuma-Ngesi elingangenanga kulo mbu­mba yama-Ngesi nama-Bulu. Kanti ama-Ngesi ayesiti maze kucaswe ama-Bulu. Kambe ukwenjenje kukuzama ukubonisa izizatu zokusebenza kwetu, nokuba siposisile sohlwayelwe enyani- sweni ngumzi.” None ngokulahla icebo lentlanganiso Nivile. Nawuvisa into embi nomzi wonke wakowenu.

UKUMA KWE VOTI E KOMANI.

Kumandla we Komani kuvotwe ngo-  
lwesi-Tatu lweveki egqitileyo, aye ama-  
nene abepambi komzi ingo Folosi (um-  
Sprigg), Du Plessis (we Mbumba yama  
Bhulu), Hiliya no Rogers (ama-Scanlen).  
Impi entsundu ikolise ngokuti iziqo-  
ngqotele ku Rojas; aba Tembu abakoke-  
lwe ngoka Pelem Exonxa, Eqoqodala,  
nase Bolotwa bazifake ku Folosi naku  
Hiliya. Ngawo la amanani evoti ezifu-  
nyenwe ngamanene abeselugqatsweni.

|  |  |  |  |  |  |
| --- | --- | --- | --- | --- | --- |
|  |  | |  |  |  |
| Queenstown |  | 280 | 164 | 112 | 8 |
| Bonkolo, Queen’s Park | | 14 | 5 | 8 | 0 |
| Driver’s Drift |  | 32 | 7 | 22 | (30 |
| Qoqodala |  | 44 | 2 | 45 | 17 |
| Whittlesea |  | 65 | 49 | 21 | 15 |
| Upper Zwart Kei... |  | 47 | 48 | 1 | 0 |
| Kamastone |  | 12 | 7 | 5 | 123 |
| Oxton |  | 4 | 0 | 3 | 34 |
| Bradford |  | 16 | 22 | 0 | 1 |
| Carels Rust |  | 26 | 31 | 0 | 0 |
| Cathcart |  | 51 | 15 | 17 | 43 |
| Schaithausen |  | 31 | 4 | 23 | 0 |
| Hospital Farm |  | 27 | 18 | 19 | 4 |
| Tarkastad |  | 88 | 80 | o | 8 |
| Klienhaasfontein... |  | 29 | 29 | 0 | 0 |
| Hartfontein |  | 41 | 41 | 0 | 0 |
| Wildschutsberg ... |  | 28 | 28 | 0 | 0 |
| Lesseyton |  | 9 | 7 |  | 24 |
| Sterkstroom |  | 97 | 95 | 17 | 2 |
| Bolotwa |  | 29 | 2 | 26 | 108 |
| Buccleugh |  | 27 | 4 | 9 | 3 |
| Hackney |  | 16 |  | 4 | 112 |
| Mapassa |  | 21 | 27 | 1 | 0 |
| Rockford |  | 27 | 11 | 21 | 0 |
| Glencairn |  | 8 | 4 | 10 | 12 |
| Qwebeqwebe |  | 32 | 38 | 3 | 1 |
|  | 1104 | | 740 371 | | 576 |

Ukuxoliswa Kwelizwe yi Nkanunu.

Ngolwesi-Ne oludluleyo ibe lusuku lokwazisa lonke uluntu lwase Qonce kwanelizwe lipela amanene apumeleleyo elugqatsweni lwe voti obeluko naza kuba ngabameli besiqingata se Qonce e Pala- menteni. Yayizele kakulu i ofisi zikulu zaledolopu ngalomini. Namhla ke lixolile. Imantyi u Mr. Dick ivakalise ukuba ilungu elipambili kolugqatso ngu Mr. Warren ulandelwa ngu Mr. Schcrnabrucker. Akabangako u Mr. Warren ngenxa yokungapili, kwasekuteta u Nka­nunu Tshambuluka yedwa ukwenza inteto yokuba enyulwe. Indlela alixolise ngayo u Nkanunu ayisokwanelisa bani ngapandle kwabapostile nabapostilekazi bake bodwa (kuba kuvakala ngabazaziyo ukuba ude wavotwa nangamabinqa). E- ntetweni yokuxolisa kwake u Nkanunu ukuqala kubalasele

UKUBONGA KWAKE,

ate nakuba eshiyiwe ngamanani ngu Mr, Warren yena uyayibanga indawo yokuba nguye opambili. Umise izizatu ezibini zokubanga ubuzibulo. Esokuqala ute yena uvotwe ngabantu abanengqondo abe-Lungu aba 870 namashumi ama 66 abantsundu anengqondo; ekubeni u Mr, Warren evotwe ngama 720 ezipupupu zabantsundu ezingayaziyo into eziyenza­yo, into eziqutywa ngokwegusha njenge- zamini zakudala bekusitiwa zeniti “ u Smiti u Pikoko ” namhla kutiwa zeniti “ u Warren no Solomon.” Abelungu abafuna u Warren ngama 223 kupela. Esesibini isizatu sokubanga uti kulamagama avote u Warren yinkita efane yafakwa ingeko kwelilizwe, asaza kuhluzwa amagama bakutshwe aze aqabele ke u Nkanunu. Makabe wenziwa kukuba enesihlobo paya e Ofisini kubapati bamagama uyasitemba ukuba siyakuwancipisa aka Warren sinyuse awake. Siyaxelelwa namhla ukuba abantu abane­ngqondo ngabavote u Tshambuluka, ye­dwa, abangamvotanga zityakala ze

VOTI ye tikiti.

Ute ukuyinyelisa kwake le tikiti kubha- lwe kuyo ukuti “ vota u Solomon no Warren ” wabafanisa abantu abamnyama abavote ngayo nezingqeqana zase dolopini ongafika iyileyo ineqamesi emqaleni ne tikiti yokuxela ukuba yingqeqe yedolopu ehamba irocozisa itikiti engayaziyo yona ukuba yeyantonina. Nale mpi intsundu yenze kwalonto, abanye ubungababona bezite nqe eminqwazini ngapambili baba bona zihombo, abanye bazifake emakwapeni bemana ukuzirola bezikangela, abanye bezifaka ezingxoweni basuke bazirole bazinike igosa lika Rulumente elamkela amagama. Ilwe kakulu i Nkanunu kuba ipantse ukuposwa sisonka sayo ngenxa ye

VOTI YABANTSUNDU

Ite i Nkanunu kute ukufika kwamanani mhla kwavotwa ayibeta yema ngamlenzana mnye, base bencama bona abahlobo bayo besiti boyisiwe. Ute lemfazwe ye voti yabantsundu ukupikisana neyabamhlope ifun’ ukuqela. Ikwayilento e Komani nase Dikeni nase Dodoloro. Uyatemba ukuba namhlanje ngumhla wokupela ayisoze ibuye ihle into enje apa e Qonce. Ute abantu abakutaza lonto zezona ntshaba, yena ingati ipindile yehla lento akungebiko zwi lomelele ngokwaneleyo nase zincwadini zamazwi zesi Ngesi i Dikshonari angamtuka ngalo lowo mntu. Ute ukuba ubengapumele- langa ngenxa yevoti yabantsundu bekuya kuhla

ESAKWA MJUZA.

Ngeli fupi u Mjuza yinto ka Nxele nanko e Tshabo. Kwabako umfazi kweso sizwe sake osuke wateza emhla­beni we Jamana, lambeta kakulu. Kwanduluka amadoda ambalwa aya alibeta elo Jamana, lase liwuhlaba umkosi yapuma impi yama Jamana ixhobe imipu nesabile ipetwe ngu Tshambuluka lo esese Gunube, yasicitacita eso sizwe sika Mjuza yatyumza amaselwa, yarazula imvaba, amasi abaleka ngokwa manzi, zazi nduma ebantwini. Amangalelwa

2 IMVO ZABANTSUNDU (NATIVE OPINION) [NOVEMBER 22, 1888